En fjernbetjening over dem alle …

Flyder sofabordet med fjernbetjeninger? Bruger du 15 forskellige apps til at styre grejet i hjemmet? En flok tyskere fik nok og satte sig for at lave en løsning – og resultatet blev Nuimo; en universal fjernbetjening til internet of things. Nuimo er sat på Kickstarter og har på få dage indtjent mere end dobbelt så mange penge end der blev bedt om.

Den Bluetooth-baserede fjernbetjening arbejder sammen med en spandfuld tjenester – såsom Spotify, Sonos, Philips Hue og Netflix – og giver dig fuld kontrol via simple inputs som klik, drej og swipe. Bag den glatte front gemmer Nuimo på en lille LED-matrix, der giver dig feedback på ændringer.

Universal fjernbetjeningen er fuldt programmerbar og – naturligvis – bygget på en åben platform, så udviklere i princippet kan skabe integration med alle internetopkoblede enheder. Nuimo kører på batteri og holder op til fire måneder på en opladning.

En fjernbetjening over dem alle …